Zbehy

Zbehy sú obec na Slovensku v okrese Nitra. K obci patria miestne časti Andač a Holotka.

 Názov 
Historické názvy:
 1269 Izbeg
 1292 Izbeg
 1342 Ezbeg
 1773 Zbehy

Pôvod názvu Zbehy môže byť:
 osobné meno
 osada trestancov/zbehov
 sútok potokov, komunikačný uzol

 Charakteristika 
Zbehy sa nachádzajú v Nitrianskom kraji, asi  severozápadne od okresného mesta Nitra. Obec susedí s obcami Alekšince, Lužianky, Čakajovce a Čab. Obec leží v juhovýchodnej časti Nitrianskej pahorkatiny, v nadmorskej výške od 144 do . Obcou tečie potok Andač, Slivášsky a Perkovský potok a potok Radošinka, ktorý sa v obci Lužianky vlieva do rieky Nitra. Rozloha katastra obce je , z toho časť obce Andač leží na rozlohe . Počet obyvateľov je k dátumu 31.12.2011 v obci Zbehy a v časti Zbehy-Andač spolu 2245 obyvateľov. Miestna časť Andač sa nachádza severozápadne od Zbehov, na dolnom toku potoka Andač.

 História obce 
Prvá písomná zmienka o obci pochádza z roku 1156.

Územie Zbehov aj Andača bolo osídlené už od praveku. Zbehy ležali na dôležitej ceste z Nitry do Hlohovca a Topoľčian. Cez obec viedla významná vojenská a obchodná cesta spájajúca Nitru a hrad Baňa pri Piešťanoch. Viedla proti prúdu potoka Radošinka severným smerom na V. Ripňany a Radošinu. V rokoch 1967 – 1968 historik dr. Alexander Ruttkay objavil pozostatky stredovekej osady z 12. storočia spolu s kostolom a pohrebiskom v oblasti vzdialenej asi  juhozápadne od žel. stanice Zbehy a približne  západne od žel. stanice v Lužiankach. Názov obce sa v minulosti často menil. Od r. 1156 do r. 1887 sa obec v historických listinách spomína najčastejšie pod týmito názvami: Jegu, Izbek, Izbég, Isbok, Üzbeg, Üzbég, Üzbégh a Zbehy.

Dňa 26. júla 1815 sa stal farárom v Zbehoch autor prvého románu v slovenčine René mláďenca príhodi a skúsenosťi - Jozef Ignác Bajza. V obci pôsobil ako kňaz až do roku 1828.

Škola bola založená v roku 1706. V rokoch 1962 až 1963 sa stavala nová budova základnej školy, 30. 11. 1963 bola slávnostne otvorená.

 Kostol Povýšenia svätého Kríža 
Dominantou obce je gotický kostol Povýšenia svätého Kríža, ktorý je spomínaný v roku 1397 ako farský. V roku 1637 bol reštaurovaný, 1706 dostavali nový chór a bočnú kaplnku; v rokoch 1746 a 1805 priebiehala oprava.

Momentálne prebieha jeho rozsiahla rekonštrukcia.

V kostole sa nachádza bočný renesančný oltár z roku 1615. Staré schématizmy tvrdia, že v obci Zbehy fungovala fara už v r. 1397.

V rokoch 1815 až 1828 tu pôsobil farár a významný spisovateľ Jozef Ignác Bajza. Súčasným duchovným na fare v Zbehoch je Roman Gallas

 Erb 
Dóležitosť sv. Vojtecha v erbe vyjadrujú jeho atribúty – tri kopije a biskupská mitra, poľnohospodárstvo je zdôraznené dvoma zlatými klasmi. V modrom štíte sú tri strieborné prekrížené kopije sv.Adalberta, preložené mitrou a celé obkolesené dvoma zlatými klasmi.

 Rozloha 
 celková výmera územia:  (časť Andač )
 poľnohospodárska pôda: 
 nepoľnohospodárska pôda: 
 lesné porasty:  
 vodné plochy: 
 zastavaná plocha: 
 ostatné plochy: 

 Doprava 
Poloha obce Zbehy je výhodná aj z hľadiska cestnej, autobusovej a železničnej dopravy. Vďaka blízkosti okresného mesta Nitry je výborne zabezpečená prímestská aj medzimestská autobusová doprava do Nitry, Topoľčian a Piešťan.V rámci mesta Nitra je obec napojená na rýchlostnú cestu R1 (Trnava – Nitra – Banská Bystrica), cez Čakajovce na cestu I/64, cez Andač a Alekšince sa možno dostať do Hlohovca a cez Čab a Nové Sady do Piešťan. 

Obcou prechádzajú dve železničné trate – č.141 Leopoldov – Kozárovce, č.142 Zbehy – Radošina a žel. spojka Jelšovce – Zbehy. Obec má dve železničné zastávky: Zbehy-obec a Andač a stanicu Zbehy, odkiaľ denne odchádza niekoľko párov rýchlikov smerom do Bratislavy, Topoľčian či Prievidze.Budova stanice je situovaná asi  severozápadne od obce.

Cez obec prechádza aj "modrá" cyklotrasa, ktorá smeruje z Nitry cez Jarok, Veľké Zálužie, Báb, Rumanovú, Rišňovce, Alekšince, Zbehy a Lužianky späť do Nitry. Tento cyklookruh meria takmer 50 km a zväčša vedie po asfaltových cestách. Trasa je vhodná pre športový tréning v období počas celého roka.

 Inštitúcie a vybavenie 
zdravotné stredisko (všeobecný lekár, stomatológ a gynekológ)
lekáreň
materská a základná škola
pošta
bankomat
obecný úrad s knižnicou
rímskokatolícky kostol
pohostinstvo
reštaurácie, pizéria, puby
potraviny
čerpacia stanica

Obec má dva cintoríny, v Zbehoch a v miestnej časti Zbehy-Andač.

V katastrálnom území obce sa nachádza aj penzión s reštauráciou, barom, pizériou, možnosťou ubytovania a malou ZOO s niekoľkými druhmi zvierat.

Organizácie pôsobiace v obci:

 OZ Mikroregión RADOŠINKA
 Jednota dôchodcov
 ZO zväzu záhradkárov
 ZO Slovenského Červeného kríža
 ZO zväzu zdravotne postihnutých
 TJ Slovan Zbehy
 Poľovnícke združenie
 Miestny kynologický klub Zbehy
 Slovenský zväz technických športov
 Športový klub stolného tenisu Zbehy
 Únia žien Slovenska Andač

 Šport a oddych 
V obci dlhodobo funguje futbalový klub TJ Slovan Zbehy, stretnutia sa hrájú na tunajšom štadióne. Športový klub stolného tenisu Zbehy pôsobí v školskej telocvični ZŠ.

V obci nájdete aj multifunkčné ihrisko pri základnej škole či hádzanárske ihrisko pri obecnom úrade, kde sa nachádza aj detské ihrisko s preliezkami. Rekonštruovaný park s pamätníkom J.I.Bajzu je situovaný neďaleko kostola pri hlavnej ceste. Centrum obce nedávno prešlo rozsiahlou rekonštrukciou, ktorá i naďalej pokračuje v ďalších častiach obce.

Pre nadšencov cyklistiky je pripravená cyklotrasa Nitra - V.Zálužie - Rišnovce - Zbehy - Nitra, pre motocyklistov je tu motocrossová trať v blízkosti železničnej stanice.

V časti Oder medzi Zbehami a Andačom sa nachádza paintballové ihrisko.

Blízko obce SZ smerom sa rozprestiera rozsiahly dubovo-cerový les. Ďalej možno spomenúť mokraď za Radošinkou
pri železničnej trati do Topoľčian zvanú Dolný kút.

 Rodáci obce 
 Michal Greguš
 Koloman Tihanyi
 Marína Čeretková-Gállová

 Osobnosti obce 
 Jozef Ignác Bajza – pôsobil v obci ako farár v rokoch 1815 až 1828
 Marína Čeretková-Gállová – slovenská spisovateľka, písala zväčša prózu
 Michal Greguš – popredný slovenský matematik, pedagóg, diplomat a organizátor vedy

 Referencie 

 Iné projekty 

 Externé odkazy 
 Oficiálne stránky obce Zbehy
 www.apsida.sk - profil zaniknutého románskeho kostola


Kategória:Obce okresu Nitra